Forlenget fengsling for 18-åring i Hokksund
Eiker, Modum og Sigdal tingrett bestemte at 18-åringen skal sitte med brev- og besøkskontroll de neste to ukene, skriver Laagendalsposten. Det er i tråd med politiets ønske. - Vi har bedt om dette fordi vi er redd vitner kan bli påvirket, sier politiadvokat Heidi Neumann i Søndre Buskerud politidistrikt. 18-åringen er siktet for legemsbeskadigelse med døden til følge etter at Bråten (17) ble påført dødelige stikk på en privat fest i Hokksund 22. september. mellom 60 og 70 ungdommer skal ha vært til stede på festen. Så langt er rundt 40 vitner avhørt av politiet.
18-åringen som er siktet for å ha stukket i hjel Jonas Wendelborg Bråten (17) for en måned siden, samtykket tirsdag til to nye uker i varetekt.